b'\n_START_ARTICLE_\nWesley Clark\n_START_SECTION_\nBiografi\n_START_PARAGRAPH_\nClark er f\xc3\xb8dt i Chicago, men vokste opp i Little Rock i Arkansas. Han gikk ut fra West Point som den med best karakterer i sitt \xc3\xa5rskull._NEWLINE_Clark var en n\xc3\xb8kkelperson under Dayton-forhandlingen i regi av USA ved diplomaten Richard Holbrooke._NEWLINE_Clark var leder for NATO-styrkene under \xc2\xabOperation Allied Force\xc2\xbb (Kosovokrigen) i 1999, da NATO-styrkene utf\xc3\xb8rte bombetokt i Kosovo. Dette var p\xc3\xa5 grunn av hans funksjon som overordnet milit\xc3\xa6r leder for NATO-styrkene i Europa i perioden fra 1997 til 2000. Clark mottok mye kritikk for enkelte av avgj\xc3\xb8relsene sine under denne konflikten. Han uttalte at NATOs bombekrig \xc2\xabikke var utformet for \xc3\xa5 hindre etnisk rensing eller for \xc3\xa5 drive krig mot serbiske styrker inne i Kosovo\xc2\xbb og at det var \xc2\xabhelt forutsigbart\xc2\xbb (\xc2\xabentirely predictable\xc2\xbb) at overgrepene i Kosovo ville bli trappet opp som f\xc3\xb8lge av NATOs intervensjon. Under Kosovokrigen hevdet Rudolf Scharping, Tysklands forsvarsminister, at Serbia hadde plan, omtalt som \xc2\xabOperasjon hestesko\xc2\xbb, der den kosovoalbanske befolkningen skulle omringes p\xc3\xa5 tre kanter og drives over grensen til Albania. Clark uttalte at han ikke kjent til noen slik serbisk plan om Operasjon hestesko._NEWLINE_P\xc3\xa5 dette tidspunktet hadde han et vanskelig forhold til dav\xc3\xa6rende forsvarsminister William Cohen og leder for generalstaben, Hugh Shelton, noe som f\xc3\xb8rte til en del rykter om at Clark ble tvunget til \xc3\xa5 pensjonere seg f\xc3\xb8r tiden, til tross for at b\xc3\xa5de han og forsvarsdepartementet uttalte at det kun var normal prosedyre som ledet til at han pensjonerte seg._NEWLINE_Clark var kandidat i prim\xc3\xa6rvalget i et fors\xc3\xb8k p\xc3\xa5 \xc3\xa5 bli demokratenes representant i presidentvalget i 2004, men trakk seg 17. september 2003 for \xc3\xa5 konsentrere seg om \xc3\xa5 hjelpe John Kerry, som til slutt ble demokratenes kandidat. Clark ble ogs\xc3\xa5 regnet som en mulig kandidat for demokratene til presidentvalget i 2008.'